b'\n_START_ARTICLE_\nHjalmar Branting\n_START_SECTION_\n\xc5\xbdivljenje\n_START_PARAGRAPH_\nBranting je sin profesorja in je celo \xc5\xbeivljenje predan znanosti. Izobra\xc5\xbeeval se je v Stockholmu\xc2\xa0in univerzi\xc2\xa0Uppsala. Sprva se je ukvarjal z matemati\xc4\x8dno astronomijo in je bil celo asistent stockholmskega observatorija. Kasneje je to opustil in se pri\xc4\x8del ukvarjati z novinarstvom leta 1884. Postane celo urednik \xc4\x8dasopisov\xc2\xa0Tiden\xc2\xa0 in\xc2\xa0Social-Demokraten. Kot urednik je dovolil objavo \xc4\x8dlanka \xc5\xa1e bolj radikalnega socialista\xc2\xa0Axela Danielssona. \xc4\x8clanek je bil razgla\xc5\xa1en za \xc5\xbealjivega vernikom in njihovim \xc4\x8dustvom, oba pa sta bila politi\xc4\x8dno obsojena in zaprta zaradi svetoskrunstva. Branting osebno je bil v zaporu tri mesece leta 1888._NEWLINE_On in August Palm\xc2\xa0sta leta\xc2\xa01889 bila glavna organizatorja \xc5\xa1vedske socialdemokrati\xc4\x8dne stranke. Branting je prvi in nekaj \xc4\x8dasa celo edini predstavnik stranke v \xc5\xa1vedskem parlamentu._NEWLINE_V zgodnjih letih 20.stoletja je vodil stranko v glasno nasprotovanje vojni \xc5\xa0vedske z Norve\xc5\xa1ko. Personalna unija, podobna ureditvi Avstro-Ogrske monarhije, se je pri\xc4\x8dela krhati zaradi nacionalizma Norve\xc5\xa1ke. Branting je svojo politiko opredelil z geslom: " Roke stran od Norve\xc5\xa1ke, kralj!" in se potegoval za mir z ignoriranjem pozivov nabornikov v vojsko in stavko proti vojni. Vojna je bila prepre\xc4\x8dena in Branting je s tem pridobil veliko politi\xc4\x8dnih to\xc4\x8dk._NEWLINE_Hjalmar Branting je kot politik reformisti\xc4\x8dni socialist, ki stremi k mirnem prehodu iz kapitalizma v socializem. Prepri\xc4\x8dan je bil, da je to dosegljivo z delavci, ki volijo in podpirajo reforme. Podpiral je februarsko revolucijo v Rusiji\xc2\xa0leta 1917. Zagovarjal je\xc2\xa0Menj\xc5\xa1evike\xc2\xa0in\xc2\xa0vlado Aleksandra Kerenskega, katerega je celo obiskal v Petrogradu._NEWLINE_Ko je nastopila oktobrska revolucija v Rusiji, je Branting ni podprl, obsodil je prihod Bolj\xc5\xa1evikov na oblast. S to revolucijo je razpadla tudi \xc5\xa0vedska socialdemokratska stranka leta 1917, saj je bilo to pomembno politi\xc4\x8dno vpra\xc5\xa1anje. Mladinska in revolucionarna gibanja so se lo\xc4\x8dila od stranke, po nekaj preimenovanjih so se imenovali \xc5\xa0vedska komunisti\xc4\x8dna partija.\xc2\xa0Zeth H\xc3\xb6glund, eden ustanoviteljev-upornikov, se kasneje ponovno pridru\xc5\xbei socialdemokratom in napi\xc5\xa1e dalj\xc5\xa1o biografijo o Hjalmaru Brantingu._NEWLINE_Kot predsednik vlade je pripeljal \xc5\xa0vedsko v Ligo narodov\xc2\xa0in bil aktivni delegat v njej. Z odlo\xc4\x8ditvijo, da Liga narodov odlo\xc4\x8da o mejnih premislekih o zemlji, ki je ostala brez dr\xc5\xbeave po osamosvojitvi in odcepitvi Finske od Rusije. Z Nobelovo nagrado za mir je nagrajen predvsem za svoje delo v Ligi narodov._NEWLINE_Brantingu je posve\xc4\x8den spomenik v Stockholmu.V\xc2\xa0Goeteborgu je z njegovim imenom ozna\xc4\x8dena avtobusna postaja, v Kopenhagnu se po njem imenuje trg.'